paragraph_text: Mahmud II. postaje sultanom 1808. godine poslije puča kojim je srušen njegov brat Mustafa IV. U zapadnoj Europi ovoga se sultana već stotinjak godina smatra pozitivnom političkom ličnošću koja je pokrenula nužne reforme u Otomanskom carstvu. U stvarnosti, Mahmud II. bio je reformator poput Gorbačova: njegova je jedina doista uspješna reforma bilo uništenje janjičara 1827., za što je država pak platila previsoku cijenu.